पेरिस. टॉप सीड अमेरिका की सेरेना विलियम्स और पांचवीं वरीयता प्राप्त इटली की सारा इरानी ने वर्ष के दूसरे ग्रैंड स्लैम फ्रेंच ओपन टेनिस टूर्नामेंट के महिला सिंगल्स के सेमीफाइनल में जगह बना ली।
अमेरिकन स्टार ने रूस की स्वेतलाना कुज्नेत्सोवा को 6-1, 3-6, 6-3 से मात दी। सेरेना ने पहला सेट मात्र 28 मिनट में अपने नाम कर लिया, लेकिन दूसरे सेट में कुज्नेत्सोवा ने उन्हें कड़ी चुनौती देते हुए 6-3 से सेट जीता। तीसरे और निर्णायक सेट में भी सेरेना 0-2 से पीछे थीं, लेकिन इसके बाद उन्होंने अपने खेल का स्तर ऊंचा उठाते हुए 6-3 से सेट और मैच पर कब्जा कर लिया।
दूसरे क्वार्टर फाइनल में इरानी ने चौथी सीड पोलैंड की एग्निस्ज्का रद्वांस्का को 6-4, 7-6 से मात दी। ईरानी ने पहला सेट 44 मिनट में अपने नाम किया। दूसरे सेट में रद्वांस्का ने उनको चुनौती देते हुए सेट टाईब्रेकर तक खींचा, लेकिन ईरानी ने यह सेट टाईब्रेकर में 7-6 से जीत लिया। सेमीफाइनल में अब सेरेना और सारा ईरानी आमने-सामने होंगी।
awa_Deva hin_Deva hin_Deva